**A Kőbányai BringAréna házirendje**

**Preambulum**

A Kőbányai BringAréna részben a Magyar Kerékpáros Szövetség infrastruktúrafejlesztési támogatásából (369 millió Ft), részben közvetlen állami forrásból (337 millió Ft), részben a Vuelta Kft. 90 millió Ft-os önerős hozzájárulásával, részben a Kőbányai Önkormányzat 16 millió Forintos hozzájárulásával és a Kőbányai Önkormányzat által az építési telek biztosításával valósult meg 2017-2022 között, a BMSK közreműködésével. A Kőbányai BringAréna tervezésének, engedélyezésének és építésének lebonyolítója, a sportcsarnok („mobil velodrom”) kizárólagos tulajdonosa és üzemeltetője a Vuelta Kft (Bérbeadó). A fapálya rendelkezik a Nemzetközi Kerékpáros Szövetség (UCI) engedélyével.

1. **A pálya használata csak a Kőbányai BringAréna által kijelölt felelős személy (felügyelő vagy oktató) jelenlétében engedélyezett.**

Ez a személy biztosítja az edzések helyes lebonyolítását. A felhasználónak mindig követnie kell a felelős személy utasításait, aki – az intézmény képviselőjeként – kizárhatja a felhasználót jelen szabályzat megsértése vagy nem megfelelő viselkedés esetén.

Legalább egy felelős edzőnek jelen kell lennie egyesületi vagy válogatott edzések alkalmával is! Ő felel az adott idősávban a létesítmény teljes területén történtekért.

1. **Minden pályahasználónak (sportolónak, kísérőnek, edzőnek) előzetesen elméleti és gyakorlati képzésen kell részt vennie!**
2. **Minden felhasználó kötelezettséget vállal arra, hogy tiszteletben tartja a pálya tisztaságát és a berendezést.**

A Kőbányai BringAréna elhárít minden felelősséget baleset és/vagy egyéb kár esetén.A felhasználónak ajánlott egyéni sporttevékenységre is érvényes balesetbiztosítás.

1. **Minden felhasználónak rendelkeznie kell egy** (fék nélküli, fix sebességfokozatú) **pályakerékpárral**, amely pedálokkal és egy hagyományos kormánnyal van felszerelve (hacsak a BringAréna vezetősége mást nem engedélyez).

A kerékpároknak tökéletes műszaki állapotban kell lenniük.

1. **Bukósisak viselése kötelező, kesztyű és szemüveg használata ajánlott.**
2. **Egyszerre legfeljebb 20 tapasztalt kerékpáros közlekedhet a pályán.**

A felügyelő vagy oktató bármikor csökkentheti a létszámot pályán, ha szükségesnek tartja. (Kezdők esetén 10, maximum 15 fő.)

1. **Minden versenyzőnek az óramutató járásával ellentétes irányban kell haladnia.**
2. **Pályára hajtás előtt minden kerékpárosnak meg kell győződnie arról, hogy biztonságosan meg tudja tenni azt.**

A biztonsági sáv lendületvételre maximum 2 körig használható.

1. **Mindig jobb oldalon kerülj!**
2. **Csak azután válthatsz irányt, miután magad mögött (jobb váll fölött hátranézve) ellenőrizted, hogy biztonságos, és nem kerülsz senkinek az útjába**.
3. **A vezető versenyző pozícióváltását az egyenes végén, a kanyar bejáratánál kell végrehajtani.**

Az első versenyző a jobb oldalon kigurulva automatikusan felmegy a kanyarban, míg a többi versenyző váltás nélkül folytatja tovább a korábbi nyomvonalon. A váltás előtt az első versenyző szisztematikusan átnéz a jobb válla fölött, hogy megbizonyosodjon róla, hogy az út szabad és veszélytelen. Ekkor jobb könyökkel jelez. Ha a pályán többen vannak, és a hátulról érkezők láthatóan gyorsabban haladnak, nem szabad váltani, maradjon az eredeti vezető pozícióban.

1. **A pálya elhagyása előtt ellenőrizd, hogy mozgásoddal nem keresztezed-e más útját.**

Ezután közelítsd meg a kék sávot, és a lehető leggyorsabban hagyd el a pályát. A biztonsági sík zónát (a kék sáv alatt) két körön belül el kell hagyni, a biztonsági sávot nem szabad várakozóhelyként használni.

1. **A kanyarokban való megcsúszás elkerülése érdekében be kell tartani egy minimális állandó sebességet.**

A kanyarokban felfelé (jobbra) csak nagyobb sebesség esetén, kerüléskor térjünk ki. Alacsonyabb sebességnél ne térjünk ki jobbra!

1. **A vezető versenyző választja meg a pályát. A következő versenyző követi, és így tovább.**
2. **Ha egy versenyző el akarja hagyni a csoportját, és kiállna a sorból, akkor hátul jobbra (fejjel) ellenőriznie kell, hogy a pálya tiszta és biztonságos.**

Ekkor jobb könyökével vagy kezével jeleznie kell a következő versenyzőknek.

1. **Koncentrálj!**

A versenyzőknek tisztában kell lenniük azzal, hogy mi történik körülöttük, és gyorsan reagálniuk kell minden helyzetre.

1. **Tilos két vagy több versenyzőnek egymás mellett kerékpározni.**
2. **Tilos a pályán való kerékpározás közben beszélgetni.**

Ez a biztonsági sávra is vonatkozik!

1. **Tilos köpni, orrot fújni, inni vagy enni a pályán, beleértve a biztonsági sávot is.**
2. **Fülhallgató és kamera (pl. GoPro) használata tilos a pályán.**

A versenyző által látható teljesítménymérő használata csak külön engedéllyel lehetséges.

1. **Szigorúan tilos speciális gyakorlatokat végezni a pályán a tagfoglalkozások alatt.**

Kivétel, ha a Kőbányai BringAréna felügyelője vagy vezetősége erre külön engedélyt ad.